Министър-председателят Бойко Борисов свиква извънредно заседание на Министерския съвет днес в 22.00 часа съвместно с Националния оперативен щаб с цел координиране, организиране на действията на компетентните държавни органи във връзка с обявената от Световната здравна организация спешност за общественото здраве от международно значение по отношение на заболяването COVID-19.

В рамките на правителственото заседание Щабът ще предложи нови по-строги мерки срещу разпространението на коронавируса с оглед на актуалната информация от проведената по-рано днес телеконференция между здравните министри от държавите-членки на ЕС.

Очаквайте подробности по БНТ2 в 22 ч., в "По света и у нас" в 22:45 ч. и на NEWS.BNT.BG